Ezenwo Wike
Ezenwo Nyesom Wike CON, (An haife shi a 13 ga watan Disamba shekara ta 1967), an sansa da sunaye daban-daban, kamar Ezebunwo Nyesom Wike, Nyesom Ezenwo Wike, Nyesom Ezebunwo Wike ko Nyesom Wike Dan Nijeriya, Dan'siyasa kuma lauya wanda shine Gwamnan Jihar Rivers na shida kuma maici a yanzu. Shi mutumin Ikwerre ne daga Rumuepirikom a Obio-Akpor, Jihar Rivers. Dan jam'iyar People's Democratic Party kuma yayi Karatun a  Jami'ar Kimiyya da Fasaha ta Jihar Rivers.

Siyasa 
Annada Wike a matsayin Ministan Ilimi karami a 14 July 2011. Wike ya zama Minista Ilimi na wucin gadi, bayan Mrs Ruqayyatu Rufa'i an kore ta, amma ya ijiye mukamin domin zuwa yin kamfen din sa na neman Gwamnan Jihar Rivers. Inda Viola Onwuliri yamaye gurbinsa. a shekara ta 2014, ya samu nasarar tsayawa takarar jihar sa ta Rivers a karkashin jamiyar People's Democratic Party yazabi tsohon Sakataren  Gwamnatin jihar wato Ipalibo Banigo a matsayin mataimakin sa.

Wike ya doke Dakuku Peterside na jam'iyyar All Progressives Congress (APC) da Tonye Princewill na Jam'iyar Labour Party a zaben Gwamnonin Nijeriya na 11 ga watan Afrilu shekarar 2015, inda ya zama zababben gwamnan Jihar Rivers.

A watan Maris na 2022, Wike ya bayyana cewa zai tsaya takarar kujerar shugaban Najeriya a karkashin jam'iyyar People's Democratic Party gabanin babban zaben 2023, Atiku Abubakar ne ya doke shi da kuri'u 371, yayin da Wike ya samu kuri'u 237 a matsayin wanda ya zo na biyu a yayin zaben fidda gwanin takarar shugaban kasa na jam'iyyar People's Democratic Party wanda aka gudanar a babban filin wasa na kasa MKO ABIOLA, Abuja a ranakun 28 da 29 ga Mayu 2022.

Shugaba Bola Tinubu  ya nada Wike a matsayin ministan babban birnin tarayya Abuja a ranar 16 ga watan Agustan 2023, bayan tantancewa da amincewar da majalisar dattawa ta yi akan cewa ya dace a bashi.

Manazarta

Gwamnonin Nijeriya
Mutanen Nijeriya
Yan'siyasan Nijeriya